Uromys

se inndeling

Uromys er en slekt med kjemperotter som har hårløs hale (nakenhalekjemperotter). Slekten sorterer i underfamilien ekte mus (Murinae), som inngår som én av flere underfamilier med gnagere (Rodentia) i musefamilien (Muridae). Artene er både terrestriske (to arter) og (de fleste) trelevende, og endemiske for et svært begrenset område av Australasia, hovedsakelig på eller i nær tilknytning til Ny-Guinea. Elleve arter er kjent, hvorav de ni trelevende artene er sterkt truet av avskoging.

Den gigantisk størrelsen disse rottene har skyldes et fenomen som kalles øygigantisme (øykjempevekst). Det er et resultat av at dyrene under sin utvikling (evolusjon) ikke har hatt noen eller nok naturlige predatorer til å ha hatt en fordel av å være små, men snarere det motsatt. Det har først til kjempevekst, og kjemperottene kan bli opp mot 50 cm store. Et annet særtrekk er den nærmest hårløse halen som er kledd med en skjellignede hud. Karaktertrekkene (mosaikken) i huden på halen er så distinkt at den skiller de elleve artene fra hverandre. Hos noen arter er halen sort, mens den hos andre kan ha hvit eller gulaktig haletipp.

Det er uklart hvor mange av artene som overlever i dag. En ny trelevende art er nylig oppdaget (2017) på Vangunu, ei øy nordvest av Guadalcanal i Salomonøyene (Indonesia). Det er mer enn 80 år siden forrige oppdagelse. Den ser ut til å leve av kokosnøtter.

Inndeling 
Slekten Uromys inkluderer elleve arter, hvorav ti deles videre inn i to underslekter; Cyromys og Uromys. Cyromys regnes ikke som ei avklart underslekt, i det noen ønsker å vurdere om den kan få status som ei selvstendig slekt.

 Rodentia, gnagere
 Muroidea, musegruppen
 Muridae, musefamilien
 Murinae, ekte mus (rotter og mus i den gamle verden)
 Uromys (kjemperotter med hårløs hale)
 U. siebersi, bare kjent fra Kai-øyene (Kepulauan Kai i de sørøstre Molukkene) i Indonesia
 U. (Cyromys) (arter som er endemiske for Salomonøyene)
 U. imperator, endemisk for Guadalcanal i Salomonøyene
 U. porculus, bare kjent fra Guadalcanal i Salomonøyene
 U. rex, endemisk for Guadalcanal i Salomonøyene
 U. vika, trolig endemisk for Vangunu i New Georgia (nordvest av Guadalcanal) i Salomonøyene (nyoppdaget i 2017)
 U. (Uromys) (arter som er endemiske for Ny-Guinea og Australia)
 U. anak, endemisk for Ny-Guinea
 U. boeadii, endemisk for Biak i Vest-Papua (Indonesia)
 U. caudimaculatus, Queensland i Australia, Ny-Guinea og Aruøyene
 U. emmae, endemisk for ei 12 km² stor øy nær Biak i Vest-Papua (Indonesia)
 U. hadrourus, endemisk for Nordøst-Queensland i Australia
 U. neobritannicus, endemisk for New Britain, Papua Ny-Guinea

Referanser

Eksterne lenker 
 

Musefamilien
Dyr formelt beskrevet av Wilhelm Peters
Pattedyr formelt beskrevet i 1867
Nålevende med første opptreden i pleistocen